La CUP ha anunciat en un comunicat, que podeu llegir a continuació, que retira el suport a la plataforma "Tenim el Dret de Decidir". Tal i com vàrem anunciar en un comunicat públic, amb data 22 de gener de 2006, des de la CUP veiem amb preocupació la possible instrumentalització de les mobilitzacions impulsades per aquesta Plataforma cap a posicions en defensa de la integritat de la proposta l'Estatut del Principat sorgida del Parlament de Catalunya. Tot i valorar positivament les matisacions que, des del si de la Plataforma, s’han fet en el sentit de destacar que aquesta campanya és en defensa del dret del poble català a decidir el seu futur, pensem que, degut a l’actual conjuntura política, la lectura pública que es farà d’aquesta campanya serà de suport "a un Estatut sense retallades" És per això que la CUP, en tant que contrària a qualsevol estatut que mantingui els Països Catalans sota la dominació dels Estats espanyol i francès, es veu obligada a anunciar la seva retirada d'aquesta campanya. Confiem en què, després de l’actual conjuntura, tots i totes serem capaços de treballar plegats en la lluita pel reconeixement i l’exercici del Dret d’Autodeterminació del poble català. Secretariat Nacional de la CUP. Països Catalans, 13 de febrer de 2006. 
Quin error més garrafal!! ... És aquesta l'alternativa a ERC? Doncs ho sento molt però seran tot lo botiflers i mentiders que vulgueu però els prefereixo. És que entre les justificacions de les agressions del 11 de Setembre i això... mare, mare En tot cas, en vatres o sense vatres sortirem al carrer una vegada més a demanar la INDEPENDÈNCIA DELS PAÏSOS CATALANS (més o menys el que reclameu vosaltres, no? Doncs jo no hem sento gens desplaçat de la mani..) en fi, m'heu decepcionat. 
Qui va a manifestar-se per la independènccia dels PPCC i quan? 
Jo. Aquest dissabte. 
On diu que la mani de dissabte siga per la independència dels PPCC ?
Al mateix lloc on diu que és a favor de l'Estatut. 
Que el manifest no diga clarament que és favorable a l'estatut, algunes frases del manifest, així com declaracions, impresions generals i demés, mostren que la mani servirà per defensar un estatut sense retallades. I si a través de frases del manifest, declaracions i demés es pot deduir la tendència estatutària de la mani, de cap lloc es pot treure que la mani és per la independència dels PPCC.
Tu dedueixes el que et dóna la gana per connotar negativament la manifestació i jo dedueixo el que em dóna la gana per connotar positivament la manifestació i fer-hi sentir allà quina nació defenso i cap a on miro quan penso en el dret de decidir. La puresa mola, però quan és un entrebanc ja no tant. 
Escolta: El manifest parla de nació, i si realment parlara d'una nació referint-se als PPCC, alguna cosa hauria d'haver dit respecte al estatut que ens han clavat el PP i el PSOE, no? Però no, només diu que "no volem retallades" i demés. Molt de parlar d'assumtes de l'estatut del principat, i res de parlar del PV. El que dedueix el que li dona la gana ets tu. Si et sembla, la mani és pel dret a decidir, pel dret a decidir els objectius de la mani. Pega-li una mirada al manifest i a veure si es pot treure alguna relació amb l'estatut del principat. Després pega-li una altra a veure si es pot treure alguna amb la independència o amb els PPCC. Si no ho vols veure és problema teu. 
Mira, més enllà del que jo dedueixi, com tothom fa tenint en compte que és un manifest prou transversal on tothom s'hi pot sentir cómode i per tant interpretar-ho des de diferents visions, hi ha el que es diu activament des de la Plataforma (des de declaracions fins a la xerrada que vaig anar ahir), que com compendràs els considero una font molt més vàlida que tu. I es diu que la intenció de la Plataforma va més enllà dels estatuts, va per sobre, és una qüestió més de fons o diga-li com vulguis. És l'autoreconeixement com a nació i que com a tal tenim el dret de decidir, el dret de l'autodeterminació. I això no està ni ara ni ha estat a cap estatut, i per això la Plataforma no s'hi posiciona doncs en el sí d'aquesta hi ha entitats amb diferents posicions sobre l'estatut, i davant les preguntes de periodistes o persones sobre la posició de la Plataforma sobre l'estatut o la negociació, es declinen directament dient que no és aquest l'objectiu de la Plataforma. Mira, això és el què hi ha. Si no t'agrada doncs molt bé, però no sé quin interés tens en deslegitimar aquesta manifestació i en intentar que la gent no hi vagi, tu sabràs quin profit en treus d'això. Pensa-t'ho dos cops. 
Esther escrigué: Mira, això és el què hi ha. Si no t'agrada doncs molt bé, però no sé quin interés tens en deslegitimar aquesta manifestació i en intentar que la gent no hi vagi, tu sabràs quin profit en treus d'això. Pensa-t'ho dos cops. Interés? Molt clar: que margina a mitja nació, i jo estic dins d'eixa mitja. Et sembla bastant l'interés?